સુપ્રીમ કોર્ટે SC/ST કાયદામાં તત્કાળ ધરપકડ ન કરવાનો આદેશ આપ્યો છે. આ ઉપરાંત SC/ST કાયદા અંતર્ગત ફાઈલ કરનાર કેસોમાં આગોતરા જામીન મેળવવાની છૂટની પણ મંજૂરી આપી દીધી છે. સર્વોચ્ચ અદાલતે કહ્યું છે કે આ કાયદા અંતર્ગત નોંધાયેલા કેસોમાં આપોઆપ ધરપકડ કરવાને બદલે પોલીસે સાત દિવસની અંદર તપાસ કરવાની રહેશે અને ત્યારબાદ આગળનું પગલું ભરવું. એટલું જ નહીં, સરકારી અધિકારીની ધરપકડ ઉપરી અધિકારીની મંજૂરી વિના કરી શકાશે નહીં. બિન-સરકારી કર્મચારીની ધરપકડ કરવા માટે પોલીસ સુપ્રીન્ટેન્ડન્ટની મંજૂરી આવશ્યક રહેશે.